مونته نگرو-دا ایلک دفعه یئنی نوع کروناویروس فاکتی‌نین آشکارلانماسی ایله ویروس بوتون آوروپا اؤلکه‌لرینده گؤروندو.
قاره نین یئنی نوع کروناویروس‌دان (کووید-19) ان چوخ تأثیرلنن اؤلکه‌سی ایتالیادا اؤلن‌لرین سایی داها 345 آرتا‌راق 2 مین 503 نفره چاتیب.
ایسپانیا-دا یئنی نوع کروناویروس‌دان اؤلن‌لرین سایی 500 اولدوقدا، یولوخما حال‌لارین سایی‌نین 11 مینی کئچدیگی بیلدیریلیب. بو رقم‌لر ایسپانیادا اپیدمیا زامانی بیر گون عرضینده ان یوکسک آرتیم اولوب.
فرانسادا اپیدمیانین باشلانغیجیندان بو گونه ده ک کروناویروسون یئنی نوعونا 7،7 مین‌دن چوخ یولوخما حالی قئیده آلینیب، 175 نفر ویروس‌دان اؤلوب.
اؤلکه‌ده سربست گزمک مجبور حال‌لار استثنا اولماقلا محدود ائدیلیب. بونونلا باغلی قراری پرزیدنت امانوئل ماکرون وئریب.
23 اؤلوم حادثه‌سی‌نین قئیده آلیندیغی آلمانیا-دا ایسرایلین برلین-‌ده کی سفیری و سفیرلیک‌دکی بیر ایسرایل دیپلوماتی‌نین یئنی نوع کروناویروسا (کووید-19) یولوخدوغو بیلدیریلیب. بو خبردن سونرا ایسرایلین برلین-ده کی سفیرلیگی جمعه گونو باغلانیب، سفیرلیکده ایشله‌ین بوتون دیپلومات‌لار ایسه ائولرینده قرنطینه ده اولدوق لاری بیلدیریلیب.
3 اؤلوم حالی‌نین و مین داشیییجی‌نین آشکارلاندیغی اطریش-ده آرتیق 6 آدام بیر آرایا گله بیلمه‌یه‌جک.
باش ناظیر سباستیان کورتس آیریجا خالقین ائودن باییرا چیخماق اوچون یالنیز اوچ سببی‌نین اولدوغونو سؤیله‌دی: ضروری ایش، یئمک تامین ائدیلمه‌سی و باشقا‌لارینا کؤمک گؤسترمک.
اینگیلتره‌ده سون گون عرضینده کروناویروس‌دان اؤلن‌لرین سایی 18 نفر آرتا‌راق 71 نفره چاتیب. اؤلکه‌ده ویروسا یولوخان‌لارین سایی ایسه 950 اولوب.
بلژیک-ده بروکسل هاوا یول‌لاری یئنی نوع کروناویروس (کووید-19) سببیله آوریلین 20-دک بوتون اوچوش‌لاری دایان‌دیرماق قرارینا گلیب.
آوروپا بیرلیگی لیدرلری اوچونجو اؤلکه وطنداش‌لاری‌نین آوروپا بیرلیگینه عضو اؤلکه‌لره و شنگئن بؤلگه‌سینه "واجیب اولمایان" سیاحت‌لرینه 30 گونلوک موقتی محدودیت قویان نیظاملاما قرارینی تصدیقله‌ییب.
آی کمیسیونونون صدری اورزولا ون در لاین "آوروپا وطنداش‌لاری یالنیز خاریجده دئییل، هم ده آوروپادا محصور قالدی و بو سونا چاتما‌لی‌دیر" دئییب.
ون در لاین کروناویروسلا موباریزه اوچون حیاتا کئچیریله جک چوخ شئی ین اولدوغونو بیلدیردی.
"هر کس بو موباریزه‌یه اؤز تحفه سینی وئره بیلر. سیز ده ائوده قالماق و دیگر اینسان‌لارلا علاقه نی آزالتماقلا کؤمک ائده بیلرسینیز" -دئیه لاین وورغولاییب.
کروناویروس‌دان 5 نفرین اؤلدوگو یونانیستاندا داشیییجی‌لارین سایی 387 نفره چیخیب.
بولقاریستان-دا کروناویروسا یولوخما حالی 81، اؤلن‌لرین سایی ایسه 2 نفردیر.
قوزیی مقدونیه-ده آوریلین 12-نه تعیین ائدیلمیش نوبه دن کنار پارلامئنت سئچکی‌لری کووید-19 تدبیرلری چرچیوه‌سینده تاخیره سالینیب.
اینفکسییونا یولوخان‌لارین سایی‌نین 26 نفره چیخدیغی قوزیی مقدونیه-ده حکومت اولجه‌دن آچیق اعلان ائدیلمیش سرحد قاپی‌لارینی ترانزیت یوک داشیییجی‌لاری، دیپلومات‌لار و ایچ ایشلر ناظیرلیگی‌نین ایجازه‌سی اولان‌لاردان باشقا هر کسه باغلاماق قرارینا گلیب.
بوسنیا و هرزگوینا ایسلام بیرلیگی (دیانت ایشلری) موفتی‌لر شوراسی دا مارسی آیی نین 17-ده کئچیریلن فوق العاده ییغینجاغیندا کروناویروس سببیله بوتون مسجیدلرده واخت نامازی نین جماعت ایله قیلیماسینین دایاندیریلماسینا قرار وئریب.
97 اؤلوم حادثه‌سی‌نین قئیده آلیندیغی امریکا-دا پرزیدنت دونالد ترامپ یئنی نوع کروناویروس (کووید-19) اپیدمیاسی ایله علاقه‌دار مومکونسه ائودن ایشلمه‌یه و بونا ایمکانی چاتمایان‌لارین ایسه اؤزلرینی قوروماغا چاغیریب.
گونئی امریکا اؤلکه‌سی برزیلیا-دا یئنی نوع کروناویروس (کووید-19) سببیله 62 یاش‌لی بیر خسته اؤلوب. اؤلکه‌ده 67 یئنی کروناویروس حادثه‌سی‌نین قئیده آلیندیغی و خسته‌لرین سایی‌نین 301-ا چاتدیغی بیلدیریلیب.
